
23-TA-2128: Noteikumu projekts (Jauns)
Ministru kabineta noteikumi "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1.pasākuma “Sabiedrībā balstītu sociālo pakalpojumu pieejamības palielināšana” pirmās projektu iesniegumu atlases kārtas īstenošanas noteikumi"

	1.
	Noteikumu projekts
37.1. šo noteikumu 18.1.4. apakšpunktā minētās atbalstāmās darbības īstenošanu projektā plāno finansējuma saņēmēji, kuru administratīvajā teritorijā ietilpst lauku teritorija;
	Priekšlikums
Atkārtoti norādām, ka noteikumu projekta 37.1. apakšpunkts tā pašreizējā formulējumā ("finansējuma saņēmēji, kuru administratīvajai teritorijai"), šķiet, ir attiecināms tikai uz pašvaldību kā finansējuma saņēmēju (sk. Administratīvo teritoriju un apdzīvoto vietu likuma 1. pantu, 4. panta pirmo daļu), bet ne, piemēram, uz finansējuma saņēmēju, kas ir pašvaldības izveidots sociālo pakalpojumu sniedzējs. Attiecīgi lūdzam normu precizēt vai arī sniegt skaidrojumu, kādēļ tas nav nepieciešams.
Piedāvātā redakcija
-
	Renāte Luīze Cietvīra (TM)

	2.
	Noteikumu projekts
49. Pasākuma pirmās kārtas ietvaros visi īstenotie projekti ir stratēģiski svarīgi projekti. Lai nodrošinātu papildu komunikācijas pasākumus par stratēģiski svarīgu projektu īstenošanu atbilstoši Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam, atbildīgā iestāde pasākuma pirmās kārtas īstenošanas laikā organizē vismaz vienu informatīvo pasākumu vai aktivitāti, tajā iesaistot Eiropas Komisijas pārstāvniecību Latvijā, atbildīgo iestādi, vadošo iestādi un sadarbības iestādi.
	Priekšlikums
Uz atkārtoto saskaņošanu nodotajā projekta redakcijā ietverta atsauce uz nesaistošu dokumentu (vadlīnijām) (sk. projekta 49. punktu). Aicinām izvērtēt iespēju svītrot atsauci uz normā minētajām vadlīnijām, un attiecīgo informāciju norādīt projekta anotācijā. 
Piedāvātā redakcija
-
	Renāte Luīze Cietvīra (TM)



